钦定古今图书集成/明伦汇编/氏族典/第532卷 > 郭恕
## 钦定古今图书集成/明伦汇编/氏族典/第532卷 > 郭恕

按《万姓统谱》：“恕字安仁，世居鸡泽。弱冠领永乐十二
年乡荐。初授思南府推官，再历湖州府。明恕两尽，多
所平反。及擢御史，屡有建白。后转官山西参议，积粮
抚士，由是要害重地，卒赖无虞。归老林下，俭素如寒
士。”

===郭㻞===按《万姓统谱》：㻞威县人，永乐庚子举人，任户部主事，
料量国计，出纳惟允。升刑部郎中，门无私谒，理冤狱，
录系囚，多所裨益。子诠，登成化己丑进士，任户科给
事中，励志忠慎，驰名谏垣，卒于官，当时称为“三清先
生。”